A Bizottság határozata
(2003. március 7.)
az Európai Fejlesztési Alap kamatainak az AKCS-államokban, valamint a tengerentúli országokban és területeken működő szakértők internalizált személyzeti igazgatási rendszere végrehajtásának finanszírozásával kapcsolatban való felhasználásáról
(2003/175/EK)
AZ EURÓPAI UNIÓ TANÁCSA,
tekintettel az Európai Közösséget létrehozó szerződésre,
tekintettel az 1984. december 8-án Loméban aláírt AKCS-EK-egyezményre,
tekintettel az 1995. november 4-én Mauritiuson aláírt [1] megállapodás által módosított, 1989. december 15-én Loméban aláírt negyedik AKCS-EK-egyezményre [2],
tekintettel a közösségi támogatás finanszírozásáról és igazgatásáról szóló, 1985. február 19-i belső megállapodásra [3] (továbbiakban: a hatodik EFA-ról szóló belső megállapodás), különösen annak 9. cikke (2) bekezdésére,
tekintettel a negyedik AKCS-EGK-egyezmény keretében nyújtott közösségi támogatás finanszírozásáról és igazgatásáról szóló, 1990. július 16-i belső megállapodásra [4] (továbbiakban: a hetedik EFA-ról szóló belső megállapodás), különösen annak 9. cikke (2) bekezdésére,
tekintettel a negyedik AKCS-EK-egyezmény második pénzügyi jegyzőkönyve keretében nyújtott közösségi támogatás finanszírozásáról és igazgatásáról szóló, a tagállamok kormányai a Tanács keretében ülésező képviselőinek 1995. december 20-i belső megállapodására [5], különösen annak 9. cikke (2) bekezdésére,
tekintettel a Bizottság javaslatára,
mivel:
(1) 2003. január 1-je óta a Bizottság nem ruházza át az AKCS-államokban, valamint a tengerentúli országokban és területeken működő szakértők igazgatásának jogát külső magánjogi szervekre.
(2) A szükséges pénzügyi forrásokat, a hatodik, hetedik, illetve nyolcadik Európai Fejlesztési Alapról (EFA) szóló belső megállapodásokkal összhangban, a különböző EFA-knál letétbe helyezett, jelenleg az EFA rendelkezésére álló alapokból származó kamatokból kell rendelkezésre bocsátani,
A KÖVETKEZŐKÉPPEN HATÁROZOTT:
1. cikk
Az EFA betéteinek kamataiból, amelyek részét képezik az EFA általános eszközeinek e határozat elfogadását követő négyéves időszakban 2700000 eurót kell elvonni az AKCS-államokban, valamint a tengerentúli országokban és területeken működő szakértők új személyzeti igazgatási rendszere internalizálása költségeinek finanszírozására.
2. cikk
E határozat az elfogadása napján lép hatályba.
Kelt Brüsszelben, 2003. március 7-én.